Balasagunas

Balasagunas (kin. bālàshāgǔn, pers. بلاساغون) – istorinis miestas prie Ču upės, netoli Tokmako, dabartinės Kirgizijos teritorijoje, Ču srityje. Balasaguno archeologinė vietovė yra dalis UNESCO saugomo objekto Šilko keliai: Čangano-Tianšanio koridoriaus kelių tinklas. Įkurtas Sogdo, Sogdų kalba vartota bent iki XI a. Nuo Karachanidų valstybės susiformavimo X a. iki Karakitanių įsiveržimo ~1130 m. – viena Karachanidų sostinių. 1218 m. užimtas mongolų. XIV a. sunyko. Dabar Balasagunas – kaimelis šalia istorinio miesto griuvėsių 12 km į pietryčius nuo Tokmako. Įsitvirtinus Karachanidam miestas savo svarba nurungė Sujabą ir šis sunyko. Mongolai jį vadino Gobalik (gražus mietsas). Manoma kad čia gimė XI a. tiurkų rašytojas Jusufas Chas-Chadžibas, parašęs pirmąjį grožinės literatūros kūrinį tiurkų kalbomis. Mieste gyveno krikščionių nestoriečių bendruomenė. Išnašos